section_heading: Kamidana
paragraph_text: S vremenom, čak su se i u kućama Japanaca počela izrađivati mala svetišta u kojima se obitelji mole božanstvima i preminulim precima za dobrobit svojih ukućana. Ova mala domaća svetišta zovu se kamidana (かみだな) ili božja polica, jer se na njima nalaze gošintai s dijelom podijeljene duše božanstva iz okolnog hrama. Šimenava podsjeća da je ovo sveto mjesto. Mogu se naći i amajlije donijete iz posjete hramovima, ili predmeti donijeti s nekog prirodnog gošintaija, recimo planine. No, najčešće se u kamidanu polaže kružno ogledalo. U vazama na kamidani je poželjno da se nađu sakaki grane, svete za kamija, iako se kao zamjena može koristiti lijepo cvijeće u saksiji ili buketu. Kamidana treba biti uredna, čista i prelijepa, kao i sva sveta mjesta.